Bratsk

Bratsk () je mesto v Rusku, v jeho sibírskej časti v Irkutskej oblasti. Leží na rieke Angara, má okolo 235 000 obyvateľov a je dôležitou stanicou na Bajkalsko-amurskej magistrále.

História 
Bratsk založili ruskí osadníci už v roku 1631 ako pevnosť (Niektoré drevené veže tejto pevnosti zo 17. storočia sa zachovali a sú teraz vystavané v Moskve). Po roku 1950 tu vznikla vodná elektráreň (výkon 4 500 MW), vďaka ktorej sa mesto rozrástlo do dnešnej podoby. Bratsk získal štatút mesta v roku 1955.

Ekonomika 
V meste sa nachádza továreň na spracovanie dreva a hliníka, napája je už spomínaná hydroelektráreň.

Doprava 
Bratsk disponuje letiskom, je tiež napojený na Bajkalsko-amurskej magistrále (BAM).

Počasie 
Bratsk má subarktické podnebie s veľmi chladnými a dlhými zimami s priemernými teplotami v januári -20,6°C a miernymi až teplými letami s priemernými teplotami v júli 18,3°C. Absolútne hodnoty, predstavujúce rekordy pre Bratsk predstavujú v januári -53,9°C a v júli 37°C. Celkový ročný úhrn zrážok je priemerne 363 mm, pričom väčšina spadne od mája do septembra, s maximom 65 mm v auguste.

Referencie

Iné projekty

Zdroj 

Mestá v Rusku